འདི་སྐད་བདག་གིས་ཐོས་པ་དུས་གཅིག་ན།བཅོམ་ལྡན་འདས་མཉན་ཡོད་ན་རྒྱལ་བུ་རྒྱལ་བྱེད་ཀྱི་ཚལ་མགོན་མེད་ཟས་བྱིན་གྱི་་ཀུན་དགའ་ར་བ་ན་བཞུགས་སོ།དེའི་་ཚེ་ཡུལ་དེ་ན་བྲམ་ཟེ་ཕྱིན་ཏེ་ལོ་ཤུ་ཤ་ཞེས་བྱ་བ་ཞིག་ཡོད་དེ།བྲམ་ཟེ་དེའི་་ཆུང་མ་དེ་རབ་ཏུ་་མི་སྡུག་ཅིང་མིག་གཉིས་ཀྱང་མི་མཐོང་སྟེ།མི་མཐོང་བ་དེ་ལ་་བུ་ཕོ་ནི་མེད་ཀྱི།བུ་མོ་བདུན་ཡོད་དེ།རབ་ཏུ་་དབུལ་ཕོངས་སོ།བྲམ་ཟེ་དེའི་་བུ་མོ་དེ་དག་་ཀྱང་སོ་སོར་བག་མར་བཏང་སྟེ།ཕྱིས་མག་པ་དག་འདུས་ནས།བྲམ་ཟེ་དེའི་་ཆུང་མ་ཡང་ཁྲོ་ཞིང་གཏུམ་མོ་ཞིག་སྟེ།བུ་མོ་དང༌།མག་པ་དག་འོང་བ་ལ་་ཁྲོ་ནས་བུ་མོ་དག་ཀྱང་ཕྱིར་མ་ལ་་གཤེའོ།དེའི་་ཚེ་ན་ཞིང་དག་ཀྱང་བརྔ་རན་ནས།ཁྱིམ་མཚེས་ལ་་བ་ལང་ཞིག་བརྙས་ཏེ།ཞིང་ཐོག་ཏུ་་སོང་སོང་བ་ལས།ལེགས་པར་མ་བསྲུངས་པས་སྟོར་ཏོ།དེའི་་ཚེ་ན་ཕྱིན་ཏེ་ལོ་ཤུ་ཤས་འདི་སྙམ་དུ་་བསམས་སོ།བདག་གིས་སྔོན་ཉེས་པ་ཅི་ཞིག་བྱས་ན།ཁྱིམ་དུ་་འོངས་ན་ནི།ཆུང་མ་རྟག་ཏུ་་སྤྱོ་ཞིང་བུ་མོ་བདུན་དང༌།མག་པ་རྣམས་ཀྱིས་་འདུག་ཏུ་་མི་སྟེར།ད་ཁྱིམ་མཚེས་ཀྱི་བ་ལང་བརྙས་ན་ནི།སྟོར་བར་གྱུར་ཏེ།བདག་གིས་བཙལ་ཀྱང་མ་རྙེད་ན།ཇི་ལྟར་བྱ་སྙམ་མྱ་ངན་གྱིས་ཡི་མུག་སྟེ་འདུག་པ་ལས།རྒྱ་མ་ནས་་དེ་བཞིན་གཤེགས་པ་་ཤིང་དྲུང་ན་་དབང་པོ་ཀུན་ཞི་ཞིང་་བདེ་བར་བཞུགས་པར་་མཐོང་ངོ༌།